b'\n_START_ARTICLE_\nCaisa\n_START_PARAGRAPH_\nCaisa on Helsingin kulttuurikeskuksen toimipaikka Helsingin Kalliossa. Caisan tavoitteena on tukea monimuotoisen kaupungin kehittymist\xc3\xa4 edist\xc3\xa4m\xc3\xa4ll\xc3\xa4 eri maista tulleiden ihmisten vuorovaikutusta, tukemalla etnisten v\xc3\xa4hemmist\xc3\xb6jen omaehtoista kulttuurin harjoittamista ja antamalla tietoa erilaisista kulttuureista ja suomalaisesta yhteiskunnasta. _NEWLINE_Caisa j\xc3\xa4rjest\xc3\xa4\xc3\xa4 erilaisia luentoja, kursseja sek\xc3\xa4 taide-esityksi\xc3\xa4, joita omat tuottajat suunnittelevat ja toteuttavat. Caisa my\xc3\xb6s vuokraa tilojaan ja toimii tiiviiss\xc3\xa4 yhteisty\xc3\xb6ss\xc3\xa4 eri j\xc3\xa4rjest\xc3\xb6n ja organisaatioitten kanssa. Alkuvuodesta 2007 sen j\xc3\xa4rjest\xc3\xa4m\xc3\xa4 Ourvision-laulukilpailu on saanut valtakunnallista huomiota. _NEWLINE_Caisa  palkittiin tiedonjulkistamisen valtionpalkinnolla 2008 tiedon tuottamisesta maahanmuuttajille ja maahanmuuttajista.'